Tušš on algselt kuiv pulk, mida siis anuma põhja hõõrudes ja veega lahjendades ning seejärel õigesse kooslusse segades, saadakse maalimiseks vajalik värv. Tekst või maaling sooritatakse bambusvarrele kinnitatud teravaotsalise pintsliga, millega maalitakse, käsi õhus, nii et ranne ei puuduta pinda. Pintsli puudutus paberile või siidile on kerge ja liikuv, seda hoidev käsi ja käsivars pigem tantsib kui kirjutab värvi imeval paberil. Pintsel on vahetu väljenduse täiuslik abivahend,  olles lahutamatu osa teda hoidvast kehast ja seda sisustavast puhtast meelest.